Proteas almal korona-vry, sê dokter | Netwerk24
Deur Tinus van Staden 02 April 2020 12:12
Dokter Shuaib Manjra, Krieket Suid-Afrika (KSA) se mediese hoof, het Donderdag gesê hul tydperk van selfkwarantyn is nou amptelik verby, maar dat die spelers steeds die staat van inperking nakom wat die regering verlede week ingestel het.
Dokter Shuaib Manjra, KSA se mediese hoof. Foto: Gallo Images
“Die Proteas het op 18 Maart van hul toer in Indië teruggekeer, in die vroeë stadium van die Covid-19-pandemie,” sê Manjra. Suid-Afrika was in Indië vir ’n reeks van drie eendagwedstryde. Die eerste wedstryd het uitgereën en die volgende twee is weens vrese oor die verspreiding van Covid-19 afgelas.
Die span is daarna terug na Suid-Afrika gebring.
“Met hul terugkeer is die Proteas as voorsorgmaatreël vir 14 dae in self-kwarantyn geplaas. Tydens dié tydperk het ons die spelers voortdurend gemonitor vir simptome van die siekte.
“Gelukkig is al die spelers simptoomvry en diegene wat besluit het om die toets te neem, is negatief getoets.
Stay home, stay safe…stay fit! ??
???“We have to make sure the well-being of everybody concerned is taken care of first and foremost.”
???A video update from @keshavmaharaj16 #StayHomeSA pic.twitter.com/RgOqgtyTrG
— Cricket South Africa (@OfficialCSA) April 2, 2020
“Ons beskou dit dus dat al die spelers uit kwarantyn is, maar hulle gee gehoor aan die regering se opdrag om in ’n staat van inperking te bly. Ons is bewus daarvan dat spelers ’n sekere standaard van fiksheid moet handhaaf.
“In dié verband is daar kommunikasie aan hulle gestuur en hulle sal by hul eie huise aan hul fiksheid bly werk.”
Tumi Masekela, die Proteas se fiksheidsafrigter, het weer benadruk die tydperk van inperking gee vir die spelers ruskans en diegene met skete ’n geleentheid om rehabilitasie te doen en volkome te herstel. Die spelers is deurentyd in verbinding met Masekela.
“Hulle sê watter toerusting hulle by die huis het en dan gee ons vir hulle oefeninge om te doen, sodat hulle hul fiksheid kan behou,” sê Masekela.
Baie van die spelers het gimnasiums by hul huise, so hulle kan hul gewone oefenprogramme volg. Kardio-oefeninge gaan volgens Masekela baie belangrik wees in die volgende twee weke.
“As die situasie vir lank só aanhou, wil ons nie hê die spelers moet hul fiksheidsvlakke verloor nie. Hulle het baie hard gewerk die laaste paar jaar om dié vlak te bereik.”
?? "Do what you can to keep yourself and everyone around you safe"
Watch this powerful message from @reezahendricks #StayHome pic.twitter.com/YU2rFuJOJQ
— Cricket South Africa (@OfficialCSA) April 1, 2020
Meer oor: Koronavirus | T20 | Toetskrieket | Eendagkrieket | Proteas | Covid-19
Paaltjiewagter-spens skielik propvol